
AYERA tardi, alarma grandi a wordo bati pa un avion di Tui cu tabata 
aterizando. E avion di TUI a lo tabatin problema cu su Landing Gear, pero 
finalmente a baha bon, sin problema. E ta yamativo, pasobra diadomingo 
ultimo, un avion di Tui mester a cancela buelo pa Corsou pa motibonan 
tecnico y awor ayera na Aruba, nos no sa si ta mesun avion, pero a con- 
fronta problema cu su landing gear. 

Mientras cu Hulanda tin e ultimo palabra 

Ta dificil pa un Arubiano por bira Hefe di RST 


SIMAN PASA e comision di solicitud p’e puesto di 
Hefe di RST a reuni, y nan a keda cu 3 candidato so: 2 
di Hulanda y 1 di Corsou. 

Esaki a nifica cu e candidato di Aruba, Alto Inspector 
Gino Winldaar no “a malce e cut”. E no ta un secreto 
pa nos, pasobra no t’awe pero for di tempo cu Watty 
Vos tabata Minister di Husticia, el a bin ta bringa pa 
un Arubiano un dia por bira Hefe di RST. E lucha aki 
ta perdura ainda. 

Hamas un Arubiano, maske con bon califica cu e por 
ta, nunca lo haya e oportunidad aki. Siendo cu Gino 
Winldaar, lcende a traha na RST, sa tur va y ven, pero 
manera menciona, tanten cu Hulanda tin ultimo pa- 
labra, un yiu di tera, hamas lo por bira Hef e di RST, 
manera den e caso di Gino Winldaar. 

Ta pesey mes cu Hulanda kier mas di bisa den RST, 
pero tambe den Landsrecherche y te hasta den Cuerpo 
Policial, pa cual a discuti un protocol nobo, cu Minis- 
ter di Aruba, Awdin Bikker den principio a bay contra 
y a laga esaki pa discuti durante e JOV na Aruba, cu a 
tuma lugar caba. 

Aparentemente Hulanda a mustra Minister Andin Bik- 
lcer, kico ta nan intencion y asina a firma e protocol 
tog. 

Di acuerdo cu nos informacion, RST, mester bira un 
organo di control di tur e islanan, esta di Caribe Hulan- 
des, cu un solo hefe, cu lo mester ta un Hulandes, ya cu 
aki tambe lo tin un solo centro di inteligencia. 

Asina aki, siman pasa a elimina Gino Winklaar como 
e unico candidato Arubiano, lcende si tabataq apto pa 
traha pa RST, pero no ta bon pa bira Hefe di RST, ni di 
Aruba. 

Ta conoci cu Gino Winklaar, banda di solicita pa bira 
Hefe di RST, a solicita tambe, ora cu vacatura a habri 
pa Korpschef y pa Director di KIA tambe. 

Pa ambos puesto sigur Gino Winldaar ta califica, maske 
cu Hulanda ta di opinion pa re-emplaza Andrew Hoo, 
nombra un Hulandes Europeo, pero por lo pronto di- 
cho nombramento a ser poni “on-hold”. 



Kier men, ainda Minister di Husticia, mr.Andin Bildcer 
mester tuma un decision pa lolce t’e puesto di Direc- 
tor di KIA, y sigur Gino Winldaar tin tur cualidad pa 
ocupa dicho funcion. 

Pa loke t’e puesto di Hefe di RST, loke a ser lamenta 
ta, cu e Alto Comisarionan di Polis di Corsou y St. 
Maarten a laga e candidato di Corsou cay, y a sostene e 
dos Hulandesnan. Ta con por confia bo propio hende- 
nan pa bira Hefe di RST? 

Extra-oficialmente nos tin informacion cu mr. Andin 
Bikker a tuma contacto cu Minister di Husticia, De 
Weever di St. Maarten y cu Minister Girigorie di Cor- 
sou pa discuti e situacion aki. 

Pero manera ya menciona, t’e Hefenan di Cuerpo Poli- 
cial di Corsou y St. Maarten a stroba e candidato di 
Corsou pa bira Hefe di RST, y igualmente esun di Aru- 
ba. 

Hasta e Presidente di e comision di solicitud t’e Presi- 
dente di Colegio di PG di Hulanda a bisa e candidato 
di Corsou cu “region” mes no a sostené su candidature, 
loke nifica cu proximamente lo tende cu un Hulandes 
(atrobe) lo haya e puesto di Hefe di RST. 

Ningun palabra por mishi cu 
integridad di ningun hende 

Pa: Victor (Toko) Winklaar 



UN carta (e-mail) ricibi for di Armand Hessels ta sugeri pa AWE- 
Mainta coregi un publicacion cu a sali siman pasa, relaciona cu 
su personay henter e proceso di kende ta integrro of no integro. 
Den su carta e Presidente di Fundacion Deugdelijk Bestu- 
ur Aruba ta kere cu AWEMainta mescos cu 240ra a haci, 
tin cu publica e mesun contenido cu e medio aki a haci re- 
laciona c’un articulo cu a wordo publica riba su persona. 


Djies pa bo informacion: Un integrante importante di partido 
AVP a admiti na mi persona cu a palabra dentro di conseho di 
partido cu a uza e pretexto (!) di mi ‘relacion cu RED’ pa ‘splica’ 
comunidad di Aruba di nan ausencia na nos simposio di januari 
ultimo. 

Nan tabata sa masha bon cu no tin ningun tipo di relacion entre 
RED/Lampey mi persona. 


E siguiente ta loke sr. Armand Hessels a dirigi na mi persona 
como Director di AweMainta cu ta bisa: “Lamentablemente, no 
solamente boso a pone e mesun articulo den boso edision, sino 
a añadi ‘informacion’ adicional, esta cu: 

“Nos ta kere cu sigur su persona mester pasa un screening pa cu 
integridad, despues di tende varios comentario, cu ta pone cu e 
persona aki ta dudoso”. 

Pa colmo ayera tardi, el a presenta na oficina di AWEMainta, 
insistiendo di kier papia cu mi persona, alegando cu e tin tal 
derecho. 

Notabel di e parti aki ta cu Armand Hessels ta reta mi persona 
y corant pa pone bon cla pa tur hende y su persona, kico mi 
persona a tende riba su persona manera mester ta un tarea di un 
periodistay corant cu ta respeta su mes. 

Awor Armand Hessels no ta para ej/nan, pero a expresa cu si tin 
cu publica tur locual nos ta tende, ‘no ta resta nada di practica- 
mente ningun hende na Aruba, incluso mi persona.’ 

Pues despues di duna e impresion cu e ta sinti su mes ofendi, 
Armand Hessels ta bira insulta tur hende na Aruba.ya cu loke el 
a bisa aki ta cu ningun hende na Aruba no por tin tur cos bon di 
bisa riba nan. 

E solo hecho cu den su carta Armand Hessels ta pidi mi persona 
pa nos dos pasa den un screening pa mira cual comentario ‘cu 
ta scucha’ tin mas base solidoy pa mira tambe, kende ta gosa 
di mas credibilidad den comunidad. Pues den su afan pa pidi 
coreccion j^a cu e ta sinti su mes ofendi, Armand Hessels ta bira 
ofende hende caminda e mes no ta cumpliendo cu reglanan cu 
e mes ta bisa di conoce. Kisas e parti mas interesante, pero na 
mes momento ridiculo, ta caminda el a pone despues di su carta 
dirigi na mi persona como Director di AWEMainta y cu ta bisa 
lo siguiente: 

PS: Mi ta kere cu nos tur dos sa masha bon con bin cu husta- 
mente 24ora.com v AWEMainta so a publica e articulo aki como 
taly for di unda el a sali. 


Pues ta cla cu e unico motibo pa haci tal ta pa purba atacha mi 
credibilidad. Si es ey t’e unico argumento pa trece dilanti, bo ta 
kere seriamente cu por tin otro argumento importante ‘cu ta haci 
mi persona dudoso’? 

Bo mes por compronde facilmente cu no tin nada mas! Pesey, 
honestamente mi no ta kere cu ta consehabel pa abo ni AWE- 
Mainta laga boso mes wordo uza como instrumento pa (sigui) 
difundi tipo di engaño asina.“ 

E solo hecho cu Armand Hessels ta pone den su carta cu su per- 
sona como Presidente di un fundacion cu ta promove integridad 
ta baly scucha un miembro di cu a atende un reunion di Conseho 
di Partido AVR cual reunion di tur conseho di tur partido politico 
na Aruba, ta algo secreto, algo interno, pero Armand Hessels ta 
scucha e persona aki, ta acepta e informacion cu a wordo duna 
na su persona, j/ ta pretendej/ kere cu esaki enberdad ta loke a 
wordo atendi den reunion di un partido politico di mas grandi 
di Aruba. 

Como sostenedor grandi di gobernacion di bon calidad, su per- 
sona mester a educa e persona aki con e tin cu comporta su 
mes, ya cu loke e persona aki a bin informa Armand Hessels, ta 
informacion cu realmente e no mester a divulga, pero aki Ar- 
mand Hessels a scucha_y acepta e informacion aki cu tambe ta 
un forma di falta di integridad totalmente. 

Awor Armand Hessels ta recomenda pa AWEMainta no permiti 
su mes pa wordo usa den mal forma, pero sin ta acepta infor- 
macion saca pa un ‘klikker’ den Conseho di Partido AVR pa su 
persona fiha su opinion riba e motibo cu e partido berde no a 
atende su reunion riba bon gobernacion. 

Hecho ta cu Armand Hessels tabata un politico cu lo keda ge- 
link pa su vision politico na tur momento, mescos cu t’e caso di 
Henk Kamp cu fraccion di MEP ta haya di ta ilegal den Comision 
di supervision financiero pa motibo cu e tin un pasado politico. 

E total di casonan den Corte di 
Caribe Hulandes a baha cu 14% 



E cantidad di casonan cu a wordo 
trata den e cortenan di e islanan 
Aruba, Corsou, Sint Maarten y 
BES Eilanden, a baha si haci un 
comparacion cu 2017. 

Dialuna atardi tabatin un confer- 
encia di prensa unda cu Vice pres- 
ident di Hof mr. Sap, hunto cu 
Persrechter Debby Angela, a duna 
un conferencia di prensa unda a 
duna informe di tur e casonan cu 
a wordo atende den e periodo di 
2017 pa 2018. 

Loke cu a resalta ta cu e cantidad 
di casonan cu a drenta na e sed- 
enan na e diferente islanan du- 
rante 2018 tabata 37.433 caso. 
Esaki ta 14% menos en compara- 
cion cu 2017. E caida aki a wordo 
principalmente causa door di 18% 
menos di casonan penal. Y di su 
banda e cantidadnan menos di ca- 
sonan penal ta debi na menos ca- 
sonan di “overtredingen”. 

Na tur Corte, cu excepcion di isla- 
nan BES, esald a baha. 

Di otro banda, casonan civil den 
cifranan total a subi cu 4% y den 
e categoria Civil bodemprocedure 
(incluyendo Arbeidszaken) a subi 
hasta cu 15%. Den e cifra total, 
Bestuurszaken a subi cu 8%. 

E casonan di menos peso, mane- 
ra infraccionnan (overtredingen) 
ta hopi pero e cantidad di tempo 
cu nan ta tuma pa atende nan ta 
poco. E tempo cu ta dedica na e 
tipo di casonan aki a baha cu un 
25% compara cu e cantidadnan di 
2017. E caida a wordo mira prin- 
cipalmente na Aruba, Corsou y 


Sint Maarten. Na aña 2017 e can- 
tidad di casonan aki tabata hopi 
halto, debi cu casonan atrasa cu a 
traha riba nan y a loke manda nan 
Corte, despues di reorganisacion. 
E tendencia di caida di e casonan 
aki tambe por ser mira na Sint 
Maarten, unda el a baha cu 50% 
di e totalidad di 2017. 

Loke ta resalta den e relato ta cu 
e cantidad di casonan cu ta wordo 
considera casonan liviano a au- 
menta debi na e violacionnan di 
Ley di Admision y Expulsion cu 
a bira hopi, cual aumento tabata 
debi na e situacion politico y fi- 
nanciero na Venezuela. 

E casonan cu ta tuma un canti- 
dad di tempo averahe, cu no ta ni 
tiki ni hopi, a keda practicamente 
igual cu 2017. Asina por ehem- 
pel e cantidad di casonan suma- 
rio cu a drenta na tur e sedenan 
a aumenta y ambtenarenzaken a 
aumenta specialmente na Aruba. 
E casonan cu ta cay den e catego- 
ria “zwaar” a baha den cifra total 
(di tur sedenan) cu 13%, en com- 
paracion cu 2017. 


E areanan unda cu si el a subi ta- 
bata den bodemprocedure civil 
(casonan laboral) y casonan di 
menornan di edad, cu 15 y 24% 
respectivamente, y e aumenton- 
an ta principalmente na Corsou 
y Sint Maarten. Na e islanan ald 
e aumentonan tabata debi na ca- 
sonan laboral. Na Sint Maarten 
esaki a wordo causa door di orcan 
Irma y na Corsou e causa tabata 
e aumento di retironan den sec- 
tor laboral. Na Aruba e cantidad 
di casonan cu ta wordo considera 
“zwaar” a baha, door cu tin mas 
caso a bay pa bodemprocedure 
civil, unda decision ta wordo tuma 
den ausencia di e partidonan (si 
nan no acudi). E casonan aki e 
ora ta wordo registra como “ver- 
stekzaken” y ta bay cay den e cat- 
egoria di casonan cu ta tuma me- 
nos tempo pa atende nan. 

Hues mr. Sap den e presentacion a 
bisa cu nan ta orguyoso cu e canti- 
dad di tempo cu un hende ta spe- 
ra prome cu su caso bini dilanti, 
wordo trata y haya un decision. E 
cantidad di tempo cu esaki a baha 
en comparacion cu 2017. 

Córsou y Aruba a uni den mision 


petrolero na 



Promé Minister Evelyn Wever Croes y Eugene 
Rhuggenaath a biaha pa capital di Merca pa un 
mision di dos dia cu un delegacion consistiendo 
di representantenan di Refineria di Córsou, di Re- 
fineria di Aruba y Curoil. 

E mision ta un mision conhunto cu Promé Minister 
Wever-Croes di Aruba tambe a biaha cu represent- 
antenan di Refineria di Aruba. 

Esaki ta Eugene Rhuggenaath su promé bishita na 
Washington D.C., unda cu su colega di Aruba lo 
tene diferente encuentro cu Departamento di Esta- 
do, Departamento di Finansa y tambe e unidad Of- 
fice of Foreign Assets Control (OFAC) cu ta respon- 
sabel p’e maneho di sancionnan y t’e agencia cu a 
otorgá e lisencia special pa exoneracion na Córsou. 
Gobiérnu di Córsou a traha mas cu un aña intensi- 
vamente cu diferente departamento pa logra haña 


Washmgton 



e lisencia special pa companianan di Gobiérno 
Curoil, CRU y Refineria di Córsou. 

Central durante e reunionnan na Washington D.C. 
lo discuti tambe e impacto di e situacion na Vene- 
zuela riba e paisnan Córsou y Aruba specificamente 
den sector energético. 

E lisencia ta un paso importante, mientras trabou 
ta sigui pa explorá tur posibilidad pa sigurá futuro 
di nos refineria y cuponan di trabou. 

Tambe lo reunl cu representantenan di Congreso 
Mericano, Organisacion di Estadonan di Amerika 
(OAS), Banco Mundial (World Bank Group) y U.S. 
Chamber of Commerce. 

Promé Minister Rhuggenaath y su colega Arubano, 
lo haci uso di e oportunidad pa posicioná mustra 
nan riba posibel áreanan di colaboracion económico 
y oportunidadnan di inversion na Aruba y Córsou. 

Mediador di Gobierno na UEA 


Mediador of 
autoridad no por 

Anselmo Pontilius, Mediador di Gobierno a mustra 
riba e preocupacion di sindicato Union Electricista 
Arubano di Elmar, cu kier haci algun cambio den e 
CAO cu UEA tin firma. Ta bon pa splica cu un Media- 
dor y ningun otro autoridad no por coopera pa tornu 
na ningun CAO. 

Un CAO ta regla den un landsverordening, pues un ley 
hopi solido y t’asina cu e partidonan cu a firma e CAO, 
ta nan dos hunto so por propone pa haci cambio, sem- 
per y cuando e sindicato sa di atende esey cu su miem- 
bronan. 

Tabata dia 4 di aprul ultimo tabatin un reunion na 
oficina di Mediador, cu el a convoca riba peticion di 
UEA, reclamando gerencia di N.V Elmar di lo a tornu 
na un articulo den e CAO vigente entre UEA y N.V 
Elmar. 

Den dicho reunion Mediador tabata hopi cla, mustran- 
do cu cualkier cambio cu por tin, UEA tin e obligacion 
di sinta na mesa cu gerencia di N.V Elmar. Maske cu 
UEA ta representa e minoria di e trahadornan. 

Manera tur hende por sa, sindicato STA a gana un 
referendum mas cu un aña pasa, pero sindicato STA t’e 
partido cu por negocia e proximo CAO. Esey no ta kita 
afo cu e sindicato UEA no mag di reclama no cum- 
pliemento di e CAO. 



ninguit otro 
tornu na un CAO 



Segun Anselmo Pontilius, dia 4 di april ultimo, e ta- 
bata enfatico mustrando Director di NV Elmar, sr. 
Koolman riba su responsabilidad pa lolce t’e ley di un 
Contrato Colectivo. 

Ningun hende hende por lcere cu nan por para riba ley. 
Cualkier instancia cu permiti pa mishi cu un CAO, e 
ta contra ley y semper un sindicato por bay Huez pa 
busca su razon. 

Dia 4 di april Mediador a splica cu tanten cu UEA y 
gerencia di N.V Elmar tin un CAO, gerencia di N.V 
Elmar tin obligacion di cumpli cu e CAO. 

Aunke cu UEA aworaki nan ta den minoria. 

UEA tin su derecho pa atende cu e dolornan na De- 
partamento di Labor. Loke ta ser señala, te awor Me- 
diador no a haya ningun reclamo cu el a faya of laga di 
faya. 

Mediador di Gobierno no tin ningun autoridad pa un 
contrato colectivo, segun Anselmo Pontilius. Si tin 
sindicato ta kere cu tin violacion di algun articulo den 
e CAO, e tin cu bay Corte pa anula dicho articulo. 

Raad van Advies a entrega relato 201 8 

Ta pidi atencion pa un miho preparacion 
di leynan y cu tempo pa duna conseho 



DIA 3 di mei ultimo Presidente y 
Secretario di Conseho Consultativo 
(Raad van Advies) a entrega relato 
di nan trabou pa lolce ta aña 2018 
na Prome Minister. Manera ta cus- 
tumber, e relato anual no solamente 
ta duna un bista den tur e trabounan 
haci, pero tambe ta contene algun 
pensamento critico riba desaroyo- 
nan di e aña en cuestion. 

Den e introduccion e Presidente mr. 
Frits Goedgedrag ta bisa cu nan ta 
contento cu e hecho cu tin un re- 
lacion fructifero cu tanto Gobierno 
como Parlamento, cu ta basa riba re- 
spet pa posicion di otro den e siste- 
ma estatal Arubano. 

E pensamento en general (cu a crece) 
ta cu e Conseho no ta un opositor 
di Gobierno y Parlamento pero un 
consehero critico cu ta desea di con- 
tribui na un producto legislativo mas 
optimal posibel. 

Esaki no ta kita afo, nan ta bisa, cu 
e Conseho Consultativo a pone al- 
gun comentario critico pa cu cierto 
desaroyonan cu tin nan preocupa. 


Un di e desaroyonan aki riba cual 
e Presidente a pone atencion riba 
dje den e introduccion ta e cantidad 
grandi di concepto di ley cu a wor- 
do entrega na final di aña, pidiendo 
pa conseho, mientras cu nan mester 
drenta na vigor dia prome di januari 
di e siguiente aña. Door di esalci e 
organo tabatin masha poco tempo, 
entre e momento cu e conceptonan a 
wordo entrega, entrega di e conseho 
y e momento cu e concepto mester 
a wordo trata den Parlamento. Un 
hecho asina, nan ta bisa, ta debilita 
e reaccion di Gobierno riba conse- 
honan di e Raad y ta trece un trata- 
mento publico di menos contenido 
y calidad den Parlamento. Esalci, 
nan ta bisa, ta algo indeseabel, sigur 
ora cu e conceptonan tin un indole 
compleho. Esaki no ta un fenomeno 
unico di awo ni di Aruba so. Tambe 
den otro paisnan di Reino ta wordo 
mustra riba un tratamento accelera 
di conceptonan di ley. Pa por garan- 
tisa e cantidad di un concepto di ley, 
Raad ta apela pa un miho planifica- 
cion. 

Un otro desaroyo cu pa hopi aña 
caba tin preocupacion di e organo 
ta ehecucion di leynan. E tema alci 
core manera un liña cora door di tur 
e conceptonan di ley cu RvA ta haya 
pa evalua. Esaki ta motibo pa cual 
nan ta pidi extra atencion pa esaki 
den nan relato di 2018. 

A base di e consehonan duna den 
2018, RvA ta pidi pa na momento 
cu traha e conceptonan, for di inicio, 
tira bon bista riba e posibilidadnan 
di su ehecucion y e gastonan extra 


cu esaki ta trece cun’e (financiero y 
otro tipo di consecuencianan). 

“No ta solamente escencial pa den e 
concepto por mira ki problema lo kier 
atende cun’e y den ki contexto, pero 
tambe con e legislador tin pensa pa 
atende cu e problema y kendenan ta 
envolvi den su ehecucion. Un anali- 
sis profundo di e aspectonan di ehe- 
cucion (manera por ehempel e capa- 
cidad y experticio den e organisacion 
di ehecucion, e gastonan y e ehecu- 
cion di esaki for di e perspectiva di 
e ciudadano), pero tambe anticipa 
riba e fasenan, cu por yuda evita cu 
despues ta surgi problema ora cu e 
ley en cuestion mester drenta na vig- 
or.” Un bunita ehempel, nan ta bisa, 
ta e institucion di Parke Marino en- 
trante prome di januari, 2019. Via 
ley a pone algun area den awanan 
pega na costa apunto como reserva- 
nan natural. RvA ta apoya e prome 
paso aki, pero ta mustra riba e hecho 
cu proteccion ta encera hopi mas cu 
apunta un area como un reserva nat- 
ural. E ta encera tambe pa mantene 
un control efectivo riba y manten- 
cion di e reglanan. 

A haci uzo di potrenan di e hoben 
talento Armando Goedgedrag, pa il- 
ustra e beyeza di e lineanan costero 
di Aruba y e compilacion unico di 
nos flora y fauna cu ta habita den e 
areanan aki, pa trata di pone aten- 
cion riba un miho proteccion di loke 
ta importante pa un y tur. 

Tur esalci por wordo mira riba e web- 
site di RvA: www.rva.aw den e seccion 
di publicacion. 

Comision Accion Femenino 
di Movimiento Electorol di 
pueblo (MEP) cu nnn prome 
octividod pn empodern e 
hende muher pn nño 2019 



.AUwubum 
Accion Fewenino 


COMISION ACCION rEMENINO Dl MEP 

TAIUVITA BO NA E PROME CliARLA PA 

Smpocfem e 34era£ecA(ufi€fc 

Topico: “Bo salud tambe ta importante” 

Diadomingo 26 mei di 2019 / 5:30-7:30 PM 
Na CEDE di MEP, Santa Cruz 

-PROGRAMA- 

PRESENTACION Q&A: 5 PA 7 

Control di Pecho: Stichting BOB Despues c 
Nutricion: WGK cada presenfc 

LO TIN MESA PA DJNA INfORMACION Y PA CONTIiOLA PRESION 


CHARLA 

Chekeo General 
Pap Test etc 


ARUBA 

Clt£ Rpurit 


TIMESHARE 
FOR SALE BY OWNER 





UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 

• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


RECIENTEMENTE a tuma lugar eleccion pa Directiva nobo di 
MEP pa 2019-2021. Shailiny Tromp-Lee a keda nombra Comisario 
y ta encarga cu Comision Accion Femenino. Desde cu el a asumi e 
encargo sra. Tromp-Lee a presenta na Directiva 3 punto cu e lo kier 
bay concentra riba nan pa aña 2019. E 3 puntonan ta: 

1. Empodera e hende muher 

Bin cu charla/workshop pa empodera e hende muhernan den e or- 
ganisacion di MEP y di Aruba en general. No solamente riba tereno 
profesional pero tambe como persona, pareha, mama etc. Lo pone 
accento ariba e.o.: liderazgo banda di bida familiar, salud, motiva- 
cion y baloracion, etiketa y protocol. 

2. Incentiva mas hende muher pa drenta politica 

Pa mas hende muher bira curioso of evalua cu seriedad nan interes 
pa drenta politica. Lo crea momentonan pa socialisa y intercambia 
entre esnan interesa y politiconan femenino actual y di antes cu 
ta aparece of a aparece riba lista di MEP. Alabes lo enfatisa ariba e 
‘reconocemento di poder’ di e hende muher den politica of den cual- 
lcier otro funcion caminda nan por forma parti di e nucleo di sosten 
directo di un partido politico. 

Lo bay crea anochinan social pa dialoga y visiona ariba topiconan 
manera: discusion na nivel/profesionalismo, importancia di lideraz- 
go (hende muher) y inequality is the greatest equality that you can 
get: sea bo mes! Aprecia diferencia (educacion/habilidad). 

3. Aporta y engrandece nos hala femenino Grace Bareño 

Pa por realisa un programa pa e periodo cu e ta encarga cu ne, Tromp- 
Lee a dicidi di busca miembronan pa e Comision Accion Femenino y 
ta contento cu a logra forma un comision cu yen di animo y gana pa 
traha ariba diferente actividad pa e hende muhernan aki na Aruba. 
Siguiente personanan ta forma parti di e comision: Gossy-ann Odu- 
ber, Verenuska Rincon, Stephanie Croes, Darlaine Guedez-Erasmus 
y Marlene Lampe (no ta ariba e potret). 

Pa aña 2019 e meta ta pa organisa 4 actividad dirigi ariba e punto 
di empoderacion di e hende muher. E prome actividad di Comision 
Accion Femenino lo tuma lugar dia 26 di mei proximo na Cede di 
MEP na St.Cruz di 5:30-7:30 pm. Un charla cu tin como topico “Bo 
salud tambe ta importante!”. Hopi biaha como hende muher/Mama 
nos ta percura pa full e famia y ta lubida ariba nos mes. Ignorando e 
realidad cu nos salud mester ta bon pa nos por cuida di otro. P’esey a 
organisa e charla aki caminda a invita dr. Dora Tabares cu lo papia di 
importancia di chekeo general, pap test etc., alabes a invita Stichting 
BOB cu lo presenta nan organisacion y e importancia di control di 
nos pechonan y nos ta termina cu un presentacion di WGK camin- 
da un nutricionista lo papia di e importancia di un bon nutricion. 
Despues di cada presentacion lo tin oportunidad pa haci pregunta y 
ambos organisacion lo tin un mesa pa duna informacion. 

Comision Accion Femenino di MEP ta invita pueblo en general y ta 
spera di por yama boso bon bini dia 26 di mei na Cede di MEP. 

IBiSA ta informa: 

Campaña 'Kico Ke Big Deal 7 Midi bo presion awor 
en conexion cu Dia Mundial di Presion Halto 


Dia Mundial di Presion Halto ta wordo celebra tur aña 
dia 17 di mei. Meta di esaki ta pa pone atencion di 
publico riba importancia di prevencion y complicacion 
di un presion mucho halto. Tur aña ta scoge un tema cu 
lo dedica atencion na dje. 

E tema di Organisacion di Salud Mundial pa algun aña 
caba ta: ‘Sa bo numbernan’ (knowyour numbers). En 
conexion cu e cifranan alarmante di presion halto IBi- 
SA a scoge pa su campaña di presion halto pa 2019, e 
lema: ‘Kico t’e Big Deal. Midi bo presion awor’ 

Segun estadisticanan di Gezondheidsonderzoek Aruba 
2016/2017, aproximadamente 9 di cada 10 persona 
(riba 20 aña) cu a participa n’e encuesta aki, tin un 
presion arterial eleva (presion sistolico 121-139 y/of 
presion diastolico 81-89) of halto (presion sistolico 140 
bay ariba y/of presion diastolico 90 bay ariba). 

E cifranan aki ta hopi alarmante. Cifranan pa hende 
homber ta 7 di cada 10 tin un presion arterial halto. E 
hende muher no ta lceda leu. E cantidad ta 6 di cada 10 
tin un presion arterial halto. 

P’e motibo aki IBiSA conhuntamente cu Ministerio 
di Turismo, Salud y Deporte, Departamento di Salud, 
AZY Wit Gele Kruis, Hospital Dr. Horacio Oduber, 
SVb, Fundacion Movemiento ta Bida, Fundacion CVA, 
Kidneys297, Transition2Health, Botica Aloe, Benu 
Pharmacy y Botica di Servicio a uni forsa y ta bin cu 
diferente actividad p’e siman aki. 

E campaña a cuminsa dia 13 di mei pa dia 8 di juni 
caminda ta finalisa e compaña n’e Aruba Health Fair di 
AZV 

Di e forma aki nos ta manda e mensahe pa check pre- 
sion di sanger y haci cambionan necesario na bo siste- 
ma di biba y come. 

Actividadnan planea pa publico p’e campaña ‘Kico t’e 
Big Deal. Midi bo presion awo’ ta: 

Dianan 13 te cu 17 di mei di 8:00 am pa 12:00 pm: 
Chelceo gratis di presion, sucu y colesterol na diferente 
botica di Benu Pharmacy. 



Dia 15 di mei pa 2:00 pm: Training gratis pa perso- 
nanan cu tin nan mesun mashin di presion y cu kier 
siña traha bon cu esaki. Trece bo machin de presion na 
IBiSA na Franlmjkstraat. 

Dia 18 di mei di 8:00 am pa 12:00 pm Screening di 
Salud na Club Sportboys di Fundacion CVA. 

Programa di screening gratis di presion di Team di 
Salud di IBiSA en conexion cu e campaña ‘Kico t’e Big 
Deal. Midi bo presion awor’ ta riba e siguiente fechan- 
an for di 9’or di mainta pa 3’or di atardi: 

Dia 27 di mei na Pricesmart. Dia 28 di mei na New 
Food Center na San Nicolas. Dia 29 di mei na Super- 
food. Dia 3 di juni na Hulp Bestuurskantoor na San 
Nicolas. Dia 4 di juni na MFA Savaneta. 

Dia 5 di juni na MFA Sta. Cruz. Dia 6 di juni na 
MFA Paradera. Dia 7 di juni na MFA Noord. 

IBiSA ta invita henter pueblo di Aruba pa haci bon uzo 
di e oportunidad aki. 

Scm Nicolas Ports Autority & 
Development lo desaroya un 
magno proyecto pa San Nicolas 


San Nicolas Ports Authority no ta 
ser funda pa competi cu ningun 
otro compania. Asina Minister 
Chris Romero a informa durante e 
noticiero Den Noticia ayera merdia 
na Radio Galatica. Pasobra Aruba, 
t’asina leu cu nos sa, tin un solo 
compania pa maneha tur waf di 
Aruba, incluso esun di San Nico- 
las, anto pakico crea otro compania 
banda di Aruba Ports Authority? 

Segun Minister Chris Romero, San 
Nicolas Ports Authority Develop- 
ment ta un necesidad pa atende cu 
tur desaroyo na San Nicolas. No ta 
nan intencion pa tuma over e tra- 
bao cu APA a bin ta haciendo, pero 
lo complementa sigur e trabao na 
San Nicolas su waf. P.e. e ta bezig 
cu e proyecto di Fast Ferry, pa cual 
mester di un identidad pa controla 
esaki y asina tur otro proyecto cu e 
tin den pipeline 

Hecho ta cu tin hopi tereno cu lo 
bin liber den e refineria, pa cual tin 
masha interes di hopi inversioni- 
sta y asina Gobierno kier tin un 
“body” pa controla esalci. Asina a 
surgi e San Nicolas Ports Authority 
and Development pa desaroya tur 
proyecto y supervisa nan tambe. 
Minister Chris Romero a duna di 
conoce cu e ley ta na Directie Wet- 
geving caba y ta su intencion pa 
Parlamento trata e ley aki, ainda 
prome di bay cu reces. 

E mandatario no por bisa cu e ta 
haya resistencia p’e proyecto aki, 
cu ta na bienestar di Aruba mes. 


Hecho ta cu mester di haci un in- 
version chiquito, maske e diferente 
proyectonan cu lo tin, lo ta bin cu 
nan financiamento caba. 

Gobierno mes lo no mester bay na 
haci inversion grandi pa realisa e 
proyecto aki. Manera ya menciona 
SNPA lo complementa APA cu 
servicionan cu APA no ta haciendo 
aworaki. 

Mas bien, e compania nobo aki lo 
yuda den diversificacion di dife- 
rente proyecto. 

HAF TURISTICO 

No ta Gobierno a pensa di haci e 
haf nobo di San Nicolas uno pa cru- 
ceronan tambe, pero segun Minister 
Chris Romero e tabata hunto cu su 
colega Dangui Oduber aña pasa na 
Miami, n’e Cruiseline Convention, 
y ey, varios compania crucero a 
mustra interes grandi pa desaroya e 
haf alci tambe den uno turistico. 

Ta nan a pidi, mirando e potencial 
cu San Nicolas tin di ofrece, banda 
di loke nan conoce caba di Oran- 
jestad. Nan kier algo otro y nan a 
bishita San Nicolas y a mira masha 
potencial pa desaroya e parti aki 
turisticamente. 

Tin varios di e companianan cru- 
cero renombra cu kier inverti den 
esaki, segun Minister Chris Romero, 
manera a sosode na varios pais den 
Caribe. 

Esaki lo bira un di e metanan di 
San Nicolas Ports Authority, pa bus- 
ca mas alternativa pa cu desaroyo 
di San Nicolas, cu manera a keda 
señala, tin un potencial grandi. 

Na San Nicolas por sinti diferente 
aspecto. Hopi hende ta sinti cu na 
San Nicolas bo ta sintibo mas Cari- 
bense. 

Gobierno kier desaroya tambe e 
posibilidad di practica di wind and 
kite surfing e.o. na Boca Grandi, pa 
cual tin hopi interes tambe. 

FAST FERRY 

Minister Chris Romero a admiti 
cu e proyecto di Fast Ferry a cay 
un tiki atras. Despues di a firma 
un MOU cu Minister Stevan Mar- 
tina, kende a retira, y esaki a causa 
e retraso, pasobra hunto cu Cor- 
sou mester haci algun inversion pa 
hunto traha riba e compania di Fast 
Ferry. Asina cu tin claridad kico lo 
pasa na Corsou, lo start sali. 

Tin por lo menos 4 pa 5 compania 
y inversionista local, kier bin cu 
un Fast Ferry. Aruba tin un opor- 
tunidad unico y mester probecha di 
esalci. 

Despues di tur planificacion, lo 
traha riba un masterplan rond di 
haf di San Nicolas, con tur cos 
mester wordo hinca den otro. Ta un 
proyecto grandi, cu sigur lo tuma 
su añanan, prome cu tur esaki lceda 
cla, segun Minister Chris Romero. 
Pa fin di aña, tur hende lo mira co- 
mienzo di e magno proyecto aki. 

MANERA conoci, for di 1 maart 2019, Gobierno di Aruba 
a efectua cobransa pa recogemento y maneho di desperdicio 
na Aruba oficialmente. Cumpliendo cu ley di maneho di 
desperdicio, tur cliente residencial y comercial di EcoTec ta 
contribui directamente na Serlimar su tarea di mantene nos 
pais limpi. 

E tarifa di EcoTec ta consisti di dos parti: Un tarifa di servi- 
cio di recogemento di desperdicio cual ta AWG. 23.10 y un 
tarifa di procesamento di desperdicio, asina yama ‘Tipping 
Fee’ determina pa Gobierno di Aruba cual ta un suma di 
AWG. 5.00 florin sumando un total di Afl. 28.10 pa luna 
pa servicionan di EcoTec. 

Pues cu e ‘Tipping Fee’ aki, EcoTec semper a contribui y lo 
sigui contribui den locual ta procesamento di desperdicio y 
mantencion di limpieza publico pa cual Serlimar ta encarga 
di dje. 

EcoTec ta recoge mas cu 60% di desperdicio di Aruba, pri- 
mordialmente di servicionan comercial y servicio duna na 
1.8 miyon turista pa aña y mas di 5000 mil cas residencial. 
Esaki ta un contribushon na Serlimar di 3.8 miyon florin 
pa aña na ‘tipping fee’ cu ta wordo deposita n’e landfill 
sanitario di Sero Teishi, hunto cu AWG. 413,000.00 pa 
desperdicio deposita ainda na Parkietenbos. 


Manera semper, EcoTec ta continua na ofrece su servicio- 
nan di recogemento di desperdicio na pueblo di Aruba cum- 
pliendo cu tur acuerdo y segun ley. 

EcoTec ta un compania di maneho di desperdicio cu ta kere 
den maneho sostenibel di desperdicio atrabes di Ecobails, 
cual t’e solucion ideal p’e tamaño y cantidad di sushi cu 
nos isla ta genera. 

Cultura di servicio y sostenibilidad di EcoTec ta data for di 
1985 y ta transcende competencia poniendo importancia 
riba un Aruba limpi pa nos futuro generacionnan. 

Sea cu bo ta scoge pa servicionan di recogemento di ser- 
vicio di un compania estatal of compania priva manera 
EcoTec, atrabez di e ‘tipping fee’ obligatorio bo lo keda con- 
tribui na Serlimar y su tarea di mantene nos pais limpi. 

Yama EcoTec awe mes pa cualkier informacion rekeri riba 
582 4684 of pasa na un di nan puntonan di benta na 
ATCO Shaba, Dakota, Barcadera of San Nicolas. Subi 
www.ecotecharuba.com of sigui nan riba Facebook pa mas 
informacion. 

Por yama Mr. Bucket tambe riba 594 3757 pa Customer 
Service obtenibel 24/7. 

A bay cu 2500 florin 



UN informe ricibi dialuna for di Polis ta indica cu dia- 
bierno ultimo tabatin un otro caso di un cas di catochi 
cu a wordo atraca y esalci a sosode den Playa. 

E hecho aki a sosode algun minuut prome cu 9’or di 
anochi. 


di Greal Rich Lottery 

Central di Polis ta manda un patruya na e cas di cato- 
chi Get Rich Lottery den Rudolf Arendstraat relaciona 
cu un caso di atraco. Na e sitio, e patruya ta papia cu e 
señora di inicial B., kende ta declara na nan cu pa 8.50, 
el a bay kita alarma di e negoshi. Pa haci esaki, e mes- 
ter primi un boton bou di e toonbank. 

Husto e momento ey el a wordo sorprendi door di un 
homber desconoci pa su persona. E homber ta papia 
Spaño y tabatin un sambechi den su awa cu el a di- 
rigi riba e denunciante. Ta trata di un homber color 
bruin,su moketenan tabata grandi, e tabata bisti cu un 
jeans color preto y tambe kedsnan preto. 

E señora no por a duna mas descripcion di e atracado. 
E homber a bay cu mas o menos 2500 florin, un tas 
preto. E no por menciona tampoco den ki direccion e 
homber a core bay. A pidi slachtofferhulp pa bini na e 
sitio pasobra e señora tabata basta spanta cu e suce- 
dido. 

Esaki lo ta e di dos atraco den un tempo basta cortico y 
aparentemente ainda e atracador di e atraco anterior no 
a wordo deteni. 


Jogger sospechoso madruga 
den Sabana Liber 

DIADOMINGO ultimo den oranan laat di madru- 
ga Polisnan ta señalaun persona sospechoso canando 
den bario di Sabana Liber. 

Un poco prome cu 4’or di madruga e patruya tabata 
riba e caminda sin nomber cu ta pasa via di Sabana 
Liber pa Palm Beacho, ora c una altura di Hoe Hing 
Supermarket, a mira un homber sospechoso canando 
banda di caminda. 

E persona aki tabata bisti cu un hoodie, un carson 
largo y tabata carga un rugtas. Mirando e oranan 
di madruga ey y e bisindario, Polisnan a haya e 
situación un poco straño. Nan a dicidi di acerca e 
homber. Segun el a bisa nan, e tabata jog. Pero nan a 
constata cu e no ta suda y no tabatin paña deportivo 
bisti. A tuma datonan di e persona y a traha un re- 
lato di esaki. 


Chauffeur Colombiano no 
por a mustra su papelnan 

DIADOMINGO den oranan di atardi un patruya a 
para un auto, y door cu e chauffeur no por a mustra 
su permiso di estado, el a wordo deteni y entrega na 
personal di Guarda Nos Costa. 

E relato di Polis ta bisa cu dia 12 di mei pa 6.05 di 
atardi, durante un control di trafico a para un vehicu- 
lo. E chauffeur di e vehiculo no por a mustra un rijbe- 
wijs valido, pero tampoco por a demostra un copia di 
su permiso di estado, cu nan a pidie ora cu a constata 
cu e ta un Colombiano. A base di esalci a detene y 
transporte pa Strandpolitie. Na e warda aki el a de- 
clara cu basta aña pasa el a yega Aruba y cu si e tin 
un permiso di estadia pero cu no tin’e cun’e, manera 
ley ta prescribi. E informe aki a wordo pasa pa per- 
sonal di Guarda Nos Costa y a wordo transporta pa 
nan oficina. 

Weldermento a causa 
candela chikito 


Muhe burachi tras 
di stuur deteni 


DEN fin di siman, aunke cu no ta fin di luna 
ainda, varios chauffeur a wordo deteni pa 
motibo cu nan a wordo atrapa ta maneha bou 
di influencia. 

Diasabra pa 6.30 di mainta un patruya tabata 
pasando banda di e oficina di rijbewijs di Sta 
Cruz, ora cu nan a mira un jeep blanco cu 
tabata pasando trafico y e patruya cu tabata 
trafico contrario, mester a brake fuertemente 
y para completamente pa evita un accidente. 

E chauffeur di e jeep a sigui core na velocidad 
halto, tratando di huy di e Polis cu mesora a 
dal un vuelta pa sigui su tras. Finalmente e 
chauffeur a para su vehiculo riba e parkeer- 
plaats di Fay Yan na Siribana y nan a detene 
e chauffeur di biaha. E no por a mustr aun 
rijbewijs valido. Pero tambe a constata cu e ta 
basta bou influencia di alcohol. 

Patruya a dicidi di transporte pa warda di Po- 
lis na Santa Cruz, mientras cu e auto a wordo 
poni na warda te ora e mustra e documenton- 
an cu e ta doño real. 



DEN oranan di atardi a bay drecha un porta cu no ta cera 
bon anochi na Palais Hindu Eagle. Mester a welder e porta. 
Dado momento durante e trabou di weldermento tabata 
tumando luga, a surgi un candela. 

E ta un negoshi parti paden di Palais Hindu. Precision 
Printing ta e parti cu a pega candela. E parti di isolacion di 
e porta paden e cende na candela, segun nos por a compro- 
nde. 

Polis a bay mesora cu Bomberonan. E trahadonan a paga e 
candela. Bomberonan a basha poco awa pa asina garantisa 
cu e candela ta full paga. No tabata tin motibo pa panico. 


Auto horta haya 
na Tanki Flip 

DIASABRA den oranan di merdia pa atardi 
Central di Polis ta manda un patruya pa un 
auto bandona cu ciudadanonan a señala den 
bisindario di Tanki Flip. 

Esaki a sosode rond di 3’or di media. Segun e 
melding cu a drenta, e auto a wordo simple- 
mente laga atras. Polisnan cu a bay na e si- 
tio ta topa cu un Pick-up Ford Ranger color 
shinishi dilanti cura di un cas. Nan a controla 
e vehiculo, a constata cu e no tin plachi num- 
ber at all. E auto tabata completamente cera 
pero no na lock. Riba e asiento di e chauffeur 
tabatin e yabi di e vehiculo. E palanca di cam- 
bio tabata poni den “drive”. Riba asiento di e 
pasahero dilanti tabatin algun Carchi y docu- 
mento di doño di e auto. 

A pasa e datonan aki pa Central di Polis y a 
resulta cu e auto aki a wordo horta. A trans- 
porte cu takelwagen pa Warda di Polis na 
Santa Cruz na disposición di Joyriding Team. 

destrui 

DIADOMINGO anochi pa Dialuna mainta, destruc- 
cion a wordo cometi na un auto di Cuerpo Policial di 
Aruba. Aparentemente desconocinan lo a manda un 
obheto riba un auto di polis y a destrui un bentana di 
e auto cu tabata staciona na cas di un agente policial 
di fam H. 

E agente policial aki ta den Flex Team, un team cu ta 
hopi activo y ta deteniendo diferente hende riba caya 
relaciona cu benta di droga y tambe cu plantacionnan 
di mata di marihuana. 

E agente policial H. tambe ta un di e agentenan cu ta 
bay den e helicopter durante patruya of cualke control 
for di halto. 

Pa e motibo aki e agente H. tin un auto di polis na su 
disposicion 24 ora pa dia. 


Muy probablemente e destruccion cometi na e auto di 
polis lo ta sali for di suhetonan cu lo kier stroba trabou 
di polis of lo kier a manda un señal pa e polis, cu nan 
no lo ta contento cu su trabou di combati criminali- 
dad. 

E agente policial mesora a notifica su hefenan referente 
loke a sosode cu e auto na su cas. Mesora a cuminsa 
cu un investigacion cu actualmente ta den full swing. 
Probablemente no lo tarda cu husticia lo logra pone 
man riba esun of esnan cu a comete e acto di destruc- 
cion alci. 

Den e area unda e agente policial ta biba tin basta ca- 
mara di siguridad. Flex team y e agente policial di Fam 
H. lo sigui sin miedo cu nan trabou di combati crimi- 
nalidad riba nos isla. 


Awa riba caminda 
molester pa habitante 

DIABIERNA, 10 di mei, asistencia a wordo pidi 
den oranan di atardi na Seroe Blanco pa molester di 
awa di poz cu e bisiñanan ta sinti. 

E patruya cu a bay na e sitio a mira awa riba ca- 
minda publico pero a constata di biaha cu no tabata 
trata di awa di poz. A resulta cu e homber cu ta biba 
eybanda, tabata laba su auto y esaki a core yega riba 
caminda publico. 

Polisnan mester a splica e homber cu esaki ta un mo- 
lester pa e bisiñanan y cu esaki no por. E1 a mustra 
comprension. 


Baricada horta 

DIABIERNA ultimo un funcionario ta entrega lceho 
di baricadanan cu ta wordo uza riba caminda ora cu 
trafico no por sigui. 

Pa 10.20 di mainta ta presenta na Warda di Polis e 
funcionario di inicial T., kende ta declara cu e lider di 
proyecto na DOW. Segun el a splica, desconocinan a 
horta 15 baricada. E material aki tabata poni riba e 
caminda di Juana Mortostraat relaciona cu un parti di 
e caminda cu nan mester a cera pa haci algun trabou. 
E denuncia a wordo tuma y departamentonan con- 
cerni a wordo poni na altura. 

Auto a dal den muraya di 
cas den bocht na Calbas 



DIADOMINGO anochi algo 
prome cu 8:30 p.m Polis y Materiaal- 
wagen di Brandweer a sali direccion 
bocht di Calbas pa Kudawecha, unda 
un accidente di auto a sosode. 

Na yegada di Polis, nan a topa cu 
un Nissan Sentra color shinishi pega 
contra un muraya di cas. Por a mira 
tambe cu e chauffeur muy probable- 
mente bou influencia a ranca un bor- 
chi di trafico y tambe un pal’i luz. 
Na yegada di Brandweer tabatin un 
persona cu ta traha cu Ambulance a 
pasa eybanda y a baha mira e situa- 
cion. 

Mientrastanto personal di Brand- 
weer a cuminsa prepara pa bay yuda 
saca e chauffeur, cu lo a haya golpi 
na pecho. 

Algun rato despues Ambulance a 
yega n’e sitio y cu ayudo di Bomb- 
eronan a saca e chauffeur. E chauf- 
feur tabata na tino, pero tabata mus- 
tra tambe cu posiblemente el a haya 
un golpi fuerte. 

Segun Polis e mesun auto aki a 
comete un hit and run riba e camin- 
da di Catiri. E1 a wordo transporta pa 
Hospital. 





















16 


AWEMainta 


Diamars, 14 Mei 2019 


Hospital sumamente orguyoso di su crecemento y dedicacion 

Marion Franken ta empleado di luna di maart HOH 




Empleado di Luna 

RE,CIENTEMENTE Hospital a eligi nan empleado di luna di 
maart, esta Marion Franken di e departamento di Facturatie & 
Debiteurenbeheer. Coleganan a bini hunto pa sorprende Marion 
Franken den un ambiente masha ameno. Director di Cuido di 
Hospital, sr. Ezzard Cilié, a felicita Marion cu su nombracion 
como empleado di luna y p’e bon trabou cu e ta haciendo durante 
hopi aña caba. 

Marion Franken, den funcion di medewerker Facturatie Sc Debit- 
eurenbeheer no a spera mes cu su coleganan lo a nomine pa ta em- 
pleado di luna. E1 a bisa cu esaki tabata un sorpresa masha grandi. 
E trabou cu Marion ta haci ta yena di reto, pasobra cada biaha ta 
topa cu diferente pashent y ta depende di nan estado y situacion. 
Tin biaha nan ta haya zundra di cliente, pero ta lceda haci nan 
esfuerso pa yuda nan den e miho forma posibel. 

Sra. Elaine Geerman, Manager di inkoop & logistiek, a duna di 
conoce cu e ta hopi contento y ta gradici Hunta di Directiva di 
a aproba e nominacion di Marion Franken. E1 a traha cu Marion 
den un otro departamento di financien como su manager y den 
un tempo corto Marion a siña e trabou y a ahusta mes bon. Den 
un tempo relativamente corto, Marion a siña su trabou nobo na 
unda e la adapta su mes lihe na e cambionan. E tin un entusiasmo 
enorme y hopi energia positivo cu colega rond di dje ta sinti du- 
rante su presencia. E ta keda al caso pero toch cu comprension ora 
tin situacionnan dificil cu mester comunica cu pashent of famia. 

E ta ‘straight forward’ y pues hopi cla den su comunicacion na 
otro. Tambe Marion ta un colega responsabel y lo lceda si mester 
despues di ora di trabou pa caba cu algo importante. Ademas di 
tur esaki, e ta esun cu ta organisa actividadnan social p’e departa- 
mento. 

Pabien Marion cu e bunita reconocimento alci! 

Dama herida despues 
cu su Hyundai ilO a kentel 




DIADOMINGO anochi algo pasa di 7’or 
informacion a drenta na 911 cu un auto a 
bolter altura di Aqua Grill, situa pabou di e 
luznan di trafico na Palm Beach. 

Na yegada di ambulance, ya e vehiculo un 
Hyunda ilO tabata riba su 4 wielnan. Na 
stuur tabata un dama. 

Segun el a conta un auto lo a hala bin riba 
dje, pues sere y el a bay hala, pero a dal n’e 
pionnan. 

Esaki a causa cu e auto a kentel. 

Na yegada di Ambulance, paramediconan a 
opta pa hiba e dama Hospital, mirando cu e 
lo a sufri algun golpi y tabata sinti dolor. 

Tur cos ta cla pa Aruba Summer Music Festival 201 9 

Celebrando nos prome lustro y 
cu un line up espectacular 



SILVESTRE DANGOND ALA JAZA 



MANUEL TURIZO FARRUKO JEON 


UN biaha mas Aruba ta na punto di experencia un otro 
concierto involvidabel pa locual ta trata Aruba Sum- 
mer Music Festival (ASMF) cu lo tuma lugar 28 y 29 di 
Juni, 2019. Un festival cu a cuminsa 5 aña pasa y awe 
ta un di e festival nan mas grandi y cu ta atrae bishi- 
tante di tur pais pa conoce nos isla, pero alaves pa nan 
disfruta di algun dia masha ameno na Aruba. 

Mester menciona cu e festival alci lo no ta mes exitoso, 
si no tabata pa algun partners cu a kere den e vision 
desde inicio, entre otro; Minister Otmar Oduber, Aruba 
Tourism Authority (ATA) Sc Board bou maneho di nan 
directora Ronella Tjin Asjoe - Croes, Loco Lobo Pro- 
ductions, SD Concerts y awe nos Minister di Turismo 
sr. Dangui Oduber cu sigur ta lcere den e vision y a opta 
pa sigui apoya e festival di Aruba Summer Music Festi- 
val (ASMF). 

Aruba Summer Music Festival ta conta cu presencia 
di un average di entre 3000 cu 5000 mil turista cu ta 
bishita nos isla, pa experencia e concierto. Turistanan cu 
ta bin di Caribe y Latino America. Sigur esald ta relceri 
hopi promocion Internacional, y tur esaki ta danki na 
un di nos partner principal cu ta ATA cu nan laso y 
contactonan den exterior. ASMF ta conta cu alrededor 
di 7 pa 9 mil persona cu ta atende e concierto riba un 
anochi. Durante e añanan cu a pasa, un di e puntonan 
impactante tabata e line up cu e festival tabata presenta 
pa locual ta trata e artistnan cu lo presenta. Den pasado 
Aruba tabata tin e honor pa presencia artistanan gran- 
di di caliber manera, Pitbul, Enrique Iglesias, Ozuna, 
Carlos Vives, Juan Luis Guerra, Gilberto Santa Rosa y 
varios mas. Sin ningun duda, e aña aki un biaha mas 
Aruba por conta cu un tremendo line up, teniendo na 
cuenta cu ASMF ta celebrando nan prome lustro! Pa 
locual ta trata diabierna 28 di Juni, Artistanan invita lo 
ta: SILVESTRE DANGOND, ALA JAZA, D’LICIOUS 
celebrando 8 aña di existencia, ROBERT Y SU SOLO 
BANDA SHOW,. 

Diasabra 29 di Juni, artistanan invita lo ta: Nos orguyo 
JEON, FARRUICO y MANUEL TURIZO. Artistanan 


internacional cu tin hopi cantica reconoci rond mundo 
y algun cu a gana Grammy. 

Carchi pa ASMF lo ta na benta entrante diamars mei 
14, na Sandra’s Garden for di 2:30pm - 10:00pm y na 
oficina di Diario TV, Wilhelminastraat 67 dilanti di E1 
Gaucho, 10:00pm - 4:00pm y online riba pagina web 
www.arubasmf.com . Pa tur esnan cu ta rekeri mas infor- 
macion, por manda un email na info@arubasmf.com of 
yama 297-5840202. 

Pueblo di Aruba ta lceda cordialmente invita pa cumpra 
nan carchi trempan, y alabes pa sali disfruta di ambos 
anochi cu sigur lo ta espectacular. No lubida cu abo no 
mester biaha pa wak artista grandi, nos ta trece nan 
Aruba pa abo por presencia nan riba bo mesun isla. 
Aruba danki pa boso apoyo y sosten durante e 5 añan- 
an! 

Rocco Tjon (MEP): 

Necesidad pa un instituto 
coreccional nobo ta grandi 


UN instituto coreccional den e cadena hudicial tin un 
rol importante pa combati criminalidad. Atrabes di pro- 
gramanan cu brinda detenido por percura pa ora nan 
sali nan no comete e mesun actonan. 

Obviamente esaki ta relceri accion integral cu un bon 
programa educativo cual ta enfoca riba siña e detenido 
un ofishi y mehora su abilidadnan social. 

Na mes momento mester percura tambe pa un bon 
coneccion cu Departamento di Labor, p’asina e deteni- 
do tin un oportunidad pa haya trabou y no tin necesi- 
dad pa comete kizas un fout atrobe. Rocco Tjon, lider 
di fraccion di MEP a duna di conoce. 

UN INSTITUTO CORECCIONAL DURADERO 

Pa logra locual a wordo describi anteriormente un in- 
stituto coreccional duradero ta necesario. Un instituto 
como tal ta percura pa ta compliant cu tur aspecto cu e 
ta wordo “geaudit” riba dje, manera e.o.; infrastructura, 
cuido medico y educativo pa detenido y hygiena. 

Nos instituto coreccional actual no ta compliant cu e 
normanan internacional. 

Na mes momento e necesidad pa un instituto nobo ta 
necesario mirando tambe desaroyo den nos region ca- 
minda e hecho si e facilidadnan di detencion ta viola 
derechonan humano of no. No obstante nos opinion 
personal si bo ta pro of contra bon facilidadnan di de- 
tencion. 

E realidad ta si como pais bo no ta “compliant” cu nor- 
manan internacional e por tin consecuencia pa nos pais, 
segun Rocco Tjon. 

PREGUNTA POR ESCRITO NA MINISTER 

Algun siman pasa Minister di Husticia a entrega un car- 
ta na Parlamento den cual e ta expresa cu e kier sondea 
riba mercado si tin interes pa construi un insituto nobo. 
Un asina yama “request for expression of interest”. Es- 
aki sigur lo ta un paso significativo pa logra yega na 
un instituto nobo. Adicional a presenta diferente meto- 



do pa financia e construccion, pa keda dentro di nos 
cuadro financiero. 

Den cuadro di esalci a haci diferente pregunta na Min- 
ister Andin Bikker. 

Minister por indica con largo e proceso lo dura? Ki tem- 
po lo inicia e proceso? Por duna Parlamento un proyec- 
cion di e gastonan envolvi y un proyeccion di cual gas- 
tonan lo no tey mas unabes nos conoce un instituto 
nobo? 

PA CONCLUI 

Sigur MEP lo sostene e direccion aki cu Gabinete Wev- 
er-Croes kier encamina mirando e rol importante cu un 
instituto asina por brinda tambe pa mitiga y surpasa e 
retonan social. 

Diarazon benidero a convoca un reunion cu Minister di 
Husticia pa delibera con por logra inicia e proceso mas 
liher posibel, segun Rocco Tjon. 

Dakota y RCA a parti punto bao di tono di musica ranchera 


DAICOTA y RCA a empata diasabra ano- 
chi sin goal den Centro Deportivo Guillermo 
Prospero Trinidad den continuación di Play- 
off Final 2018-2019 di Division di Honor di 
AVB. 

E partido a tuma lugar na mesun momento 
cu e concierto di Ana Gabriel tabata tuman- 
do lugar den Aruba Entertainment Center. 

E volumen halto di musica ranchera a deleita 
y compensa e publico futbolistico bisiña cu a 
presencia un partido di nivel mediocre. 

E proximo partido di e playoffs final ta tuma 
lugar awe anochi 8’or cu e partido entre De- 
portivo Nacional y Estrella den Centro De- 
portivo Guillermo Prospero Trinidad. 

E fotonan ta muestra acciónnan di e partido 
ranchero diasabra anochi entre RCA y Da- 
kota. (Photos by Anthony Carlo) 



Hopi interes pa Olimpiada Escolar2019 

Y« tin 33 skol t« d« 
p« bay den accion 

IBISA tur aña ta organisa e deporte escolar na unda mayo- 
ria di skol na Aruba ta competi contra otro den diferente 
disciplina deportivo den ekipo of individual. 

Despues di a stop e Olimpiada Escolar pa un par di aña, aña 
pasa Minister di Deporte y IBiSA a cuminsa cu preparacion 
p’e Olimpiada Escolar 2019 un biaha mas. 

Aki tur skol participante a clasifica pa topa otro den dife- 
rente ramo di deporte durante tres siman. Un total di 33 
scol ta cla pa bay den accion durante Olimpiada Escolar 
2019. 

Participacion n’e Deporte Escolar y tin skolnan cu pa un of 
otro motibo no ta participa, como tambe tin skolnan cu ta 
hopi activo y ta haci e intercambio deportivo uno grandi. 
Despues di a anuncia cu e Olimpiada Escolar a wordo re- 
anuda, e interes den comunidad a lanta pa nan yiu, nieto of 
sobrino por ta parti di Olimpiada Escolar. 

P’e motibo aki IBiSA kier informa cu apesar cu pa mayo- 
ria di e disciplinanan tabatin clasificacion caba, ainda tin 



oportunidad p’e mucha of adolecente participa den algun 
ramo di deporte. 

Esaldnan ta lo siguiente: Landamento, ultimo dia pa inscri- 
bi ta dia 17 di mei; Kids Athletics Kleuter School ta dia 17 
di mei; Baile dia 19 di mei; Teen Crossfit F3 ta dia 20 di 
mei; y inscripcion pa e T-2-3km Loop’ cu ta pa Scol Basico 
y Scol Avanza ta dia 12 di juni. 

Pa mas informacion por yama 582 4987 y pidi pa e seccion 
di Deporte Escolar of por manda un mail na olimpiadaesco- 
lar201 9@gmail.com. Tambe por sigui nos atrabes facebook 
IBiSA Aruba 

ARTBO su training pa faha 
preto tabata exitoso 



DIASABRA ultimo tabatin training or- 
ganisa pa ARTBO pa tur esnan cu ta den e 
fase pa haci examen pa 1 dan te cu 5 dan. E 
training a tuma lugar na Slcol Primario Ku- 
dawecha bou guia di Master Melvin Rasmijn 
y su asistente Joshmar Wever. 

E training a cuminsa for di 2’or te cu 6’or y 
mey di atardi y varios atleta di varios skol di 
Taekwondo na Aruba a asisti n’e training. 
Master Melvin Rasmijn a splica y mustra tur 
cos cu ta parti di examen y di su origen. Hopi 
hende ta train sin sa pakico of for di unda a 
crea e tecnica of for di unda Taekwondo a 
bin. 

Master Melvin Rasmijn a splica e 10 one 
stepnan y con nan ta hinca den otro y ki ora 
ta haci uso di e tecnica. 

Durante e training Master Melvin Rasmijn 
a mustra con por kibra un caida ora bo ta 
bay cay. A haci e Poomseanan y a corigi es- 
nan cu tabata haci esakinan fout. 

Master Melvin Rasmijn a repasa basicamente 
tur e examen stof cu nan mester sa dia di 
examen cu ta dia 8 di juni 2019. 

Master Melvin Rasmijn a remarca cu cada 
persona cu ta bin pa examen pa faha pre- 
to mester sa tur cos cu a train y nan lo tin 
cu sigui esaki na nan scol of por acerca train- 
ing na Noord Taekwondo Center riba dialu- 
na, diarazon y diabierna for di 5’or pa 6’or di 
atardi p’e chikitonan y 6’or pa 7’or di anochi 
p’e grandinan. 

Na final di e training Presidente di Aruba 
Taekwondo Bond “ARTBO” dr. Guaicaipu- 
ro Jimenez a gradici Master Melvin Rasmijn 
y Joshmar Wever pa nan cooperacion hunto 
cu tur e atletanan. 

Royal Power Tat Fat Home Depot ta derota 
Super Plus 14-3 den Copa Noord fin di siman 



COPA Noord a continua duran- 
te fin di siman. Diasabra anochi 
e equipo di Royal Power Tat Fat 
Home Depot a derota e equipo di 
Superplus. E cabayo de hierro Alva- 
ro Barrios Romero a inicia e partido 
pa Royal Power mientras Genaro 
Girigorie a start pa Super Plus. 

Den cabes di promer inning Super 
Plus ta anota 2 careda poniendo 
precion mesora riba e equipo di 
Royal Power. Royal Power usando 
su experencia a keda trankil y ta 
rally den promer inning cu 5 careda 
pa tuma e bentaha. 

Den di 2 inning Royal Power ta 
amplia cu 8 careda mas y ta bolbe 
anota uno den di 3 inning. Final- 
mente Royal Power ta lcnock out 
Super Plus. Royal Power 14 careda, 
15 hit, 0 error. Super Plus 3 care- 
da, 7 hit, 2 error. Alvaro Barrios 
ta pone e Victoria riba su nomber 
mientras Genaro Girigorie kende ta 
ricibi relevo di Poy Flanegin den di 


4 entrada ta bay cas cu e derota. 
Mohor bateadornan pa Royal Pow- 
er ta Gregory “Pilin” Krosendijk 
4-2, Jomark Flanegin 3-2 incluyen- 
do un cuadrangular den deep left, 
Kelvin Silvania, Kenny Hart ambos 
di 3-2. Jeandrick Croes cu 16 aña ta 
debuta den Royal Power hungando 
su promer Copa Noord ta bay di 


3-2. Pierre Richardson Junior 2-2, 
Jorge Wouters di 2 -1. Pa Super Plus 
a destaca na plato den causa perdi 
Samir Webb y Hose Gomez di 3-2, 
Francel Bernardus, Emir Escobar 
ambos di 2-1. Diasabra awor 18 di 
mei 830pmRoyal Power lo mira ac- 
cion den Copa Noord vs Bad Boys 
na veld di Kudawecha. 


Nochi di informacion na Colegio EPI 


Management-Team di Unidad Ciencia y Tecnologia di 
Colegio EPI ta invita mayornan di e studiantenan den 
semester 2 y semester 4 pa un anochi di informacion 
unda cu mayornan lo tin e oportunidad pa papia cu e 
mentor di nan yui(nan) tocante su resultadonan. 

Esaki lo tuma lugar diahuebs 16 di mei 2019 di 6:30 
p.m. pa 8:30 p.m. na Unidad Ciencia y Tecnologia. 


Management-Team di Unidad Ciencia y Tecnologia ta 
spera cu mayornan lo haci uzo di e oportunidad aki, 
p’asina pone nan mes na altura di e progreso di nan 
yiu. 



A 


U 


-Mainta 



www.awemaitiLa.com , 

50 luna preso pa dos atracadó 
abusadó di dos hende grandi 


WILLEMSTAD. Aubrey Elizabeth di 21 aña di edad 
y Jordan Silverio di 23 aña di edad diabiérna ultimo 
tabata den sala di corte pa responsabilisá pa actonan 
castigabel cu nan a cometé den e bario Daniel, aya na 
Bándabou. 

Ta trata aki di atraco cu nan a tira dia 6 di februari 
2019 riba 2 ruman muhé hende grandi. A ranca tas di 
un di e rumannan aki y esaki a dal abou na suela. 

E atraco a cuminsá caminda e acusado Jordan Silve- 
rio a baha Aubrey Elizabeth cu outo na e sitio pa tira 
e atraco, pa eynan el a bay cumpra sigaria y carchi di 
telefon na un tienda, anto pa bin busc’é bék despues na 
e mesun sitio un poco mas ley for di e cas. 

s 

Ambos cuidadano, esta tanto Aubrey Elizabeth como 
Jordan Silverio ta bon conosi di hustisia, como tal nan 
ta residivista. E acusado Jordan Silverio a caba di sali 
cerá. 

Mas despues Jordan Silverio ta pretendé cu ningun mo- 
mento so e no tabata na altura cu Aubrey Elizabeth lo 
a bay cometé e acto castigabel aki. 

Den sala di corte Aubrey Elizabeth tambe a declará cu 
Jordan Silverio ta inocente y e no tabata sa di nada. 
Aparentemente segun Aubrey Elizabeth, no tabata un 
atraco planiá. Hues mr. Mauritsz de Kort a bay masha 
profundo mes den e caso aki, haciendo preguntanan 
skérpi na tur dos e acusadonan. 

Kico Jordan Silverio a bin haci na e sitio, despues di 
a baha Aubrey Elizabeth, sabiendo cu no ta na su cas 
esaki a yega? 

Esey tabata un di e preguntanan cardinal cu hues mr. 
Mauritsz de Kort a haci, pero cu no a haya un contesta 
cla. Hecho ta cu a constatá cu declaracionnan cu e duo 
alci a haci serca polis tabata diferenciá. 

Jordan Silverio a bisa cu ela cumpli cu e deseo di Au- 
brey Elizabeth, pa esaki no yam’é marico y cu despues 



di a hórta, Aubrey Elizabeth a sconde e tasnan. 

Pa cuminsá ta trata aki di un atraco cu a tuma lugá cu 
cara tapá, cu rancamento di tas for di man di un di e 
señoranan, kende como cu el a sigui tene duro na e tas a 
sufri di e consecuencia cu a lastr’é cu tas y tur bay cuné 
abou na suela. 

Den sala di corte un di señoranan a conta detayada- 
mente di e drama cu el a pasa causá pa e atraco teribel 
aki. Fiscal a demandá castigonan di prizon di 36 luna 
pa Elizabeth y 24 luna pa Silverio. 

E victimanan a pidi sumanan di daño y perwisio inma- 
terial na rason di 25.000 florin y pérdida di e suma cu 
tabata den e portemonnaie den e tas. 

Hues finalmente a conclui na un castigu di prizon di 
30 luna di cua 6 luna condicional pa Aubrey Elizabeth, 
dañonan di perwisio di 350 florin, mas 1000 florin pa 
un ruman. 

Anto pa e otro ruman 25 florin mas 1000 florin inmate- 
rial. 

Pa e acusado Jordan Silverio e castigu a bira 20 luna 
di castigo di prizon y mesun daño y perwisio manera 
tabata e caso cu su cómplice. Ta nifica cu ámbos mester 
paga bék na e personanan perhudicá. 

Estudio na Universidadnan di 
Florida pagando tarifa local 



Minister Alcalá-Wallé huntu cu sr. Rob Zaagman y sra. Willemijn (Mina) 
Kallenberg, consul interino di Reyno na Miami (Deputy Consul General of 
the Consulate General of the Kingdom of the Netherlands in Miami). 


WILLEM STAD - Resientemente 
Minister sra. Marilyn Alcalá-Wallé 
a realisá un micion cortico na Mi- 
ami caminda ela reuni cu sr. Rob 
Zaagman, Consul-generaal interino 
di Reyno na Miami. 

Durante di e encuentro Minister 
a plantea na sr. Zaagman, siendo 
representante di Reyno na Miami, 
e nesesidad pa duna nos studian- 
tenan den region mas beneficio du- 
rante nan estudio na Florida. 

Cada estado den Estados Unidos 
tin su propio maneho y mirando cu 
mayoria studiante den region ta na 
Florida, Minister a kuminsá atendé 
cu e estado di Florida como esun 
promé. 

Florida conoce e asina yamá “Flor- 
ida Board of Governors” cu ta un 
cuerpo di 17-miembro cu ta dirigi 
e sistema di tur e universidadnan 
publico na Tallahassee. 

“Florida Board of Governors” a 
keda instalá na 2003 pa operá, reg- 
ulá, controlá y carga e responsabili- 
dad pa e maneho di henter e siste- 
ma consistiendo actualmente di 12 
universidad publico na Florida. 

E “State University System of Flor- 
ida” (SUSF of SUS) enserando e 12 
universidadnan den 2018 tabatin 
mas cu 341.000 studiante, di cual 
un parti ta studiante internacional. 
Prácticamente tur e universidad- 
nan ta hiba un maneho distinto pa 


studiantenan internacional. 

Asina por ehémpel studiantenan 
internacional ta paga hopi mas co- 
legiatura (collegegeld) cu studian- 
tenan Mericano. 

Den e exploracion di Minister 
Alcalá-Wallé pa logra “in state tu- 
ition” pa nos studiantenan, ta re- 
sultá cu segun acto 7.007 di “Latin 
American and Caribbean Scholar- 
ship Eligibility”, e universidadnan 
na Florida por duna studiantenan 
di Latino America y di Caribe cu 
ta studia riba un base “full-time”, 
e asina yamá colegiatura local. 

Pues ta posibel pa nos studiantenan 
na Florida paga e mesun suma cu e 


studiantenan Mericano (local) ta 
paga na e universidadnan publico 
(esnan privá ta otro). 

E universidadnan publico sinem- 
bargo por pone criterio adicional pa 
e studiantenan internacional. Esaki 
ta exigi pa atendé cu cada universi- 
dad separadamente pa logra mihó 
condicionnan pa nos studiantenan. 

Actualmente sr. Rob Zaagman, e 
Consul-generaal a.i. di Reyno ta 
asistiendo Minister Alcalá-Wallé cu 
e trámitenan pa riba término corto 
por logra mas beneficio pa nos stu- 
diantenan na Florida. 





TCl: 583-1400 Fax: 583-1444 

A rason di 80% 

SVB Hulcmda ta paga Kinderbijjslag na Corsou cu 20% di descuento 


WILLEMSTAD. Un Antiyano cu ta biba na Hulan- 
da a demanda Sociale Verzekerings Banlc na Hulanda 
cu nan a aplicá un descuento di 20% riba e suma maxi- 
mo cu e por haya pa su yiunan menor cu tabata biba na 
Hulanda pero awor ta na Corsou cu nan mama. 

E homber a demanda SVB Hulanda for di tres aña pasá 
pero despues cu nan a rechasá su demanda, ela bay den 
apelacion y nan a bolbe rechasá su demanda. 

Den e caso aki Estado a paga abogado pe Curasoleño y 
SVB mes a paga su abogado. 

E caso a cuminsa dia 3 di maart 2014, esta 5 aña pasá, 
ora SVB a informá e homber cu nan ta subi e Kinderbi- 
jslag pa su yiu di 70% pa 80% di e suma maximo paso- 
bra costo di bida a subi na Corsou. 

SVB a mustré cu ora nan ta paga Kinderbijstand pa un 
yiu cu ta biba na Corsou e tin derecho riba 80% dje 
suma maximo y cu esey ta ancrá den un acuerdo cu 
Antiya. 

Naturalmente e homber a pérdé e caso den promé in- 
stancia pasobra e regla tin di haber solamente cu ‘ex- 
portacion’ dje suma pa Corsou. 

E regla ta simpel: si e yiu ta biba na Hulanda, e mayor 
ta haña 100% dje Kinderbijslag. Si e yiu ta biba na Cor- 



sou, e ta haña 70% dje Bijslag eventualmente aumentá 
cu e porsentahe di costo di bida cu subi. 

Increibel con asuntunan manera Areglo di Estado y 
Statut ta afectá areglonan social cu Hulanda tin firma 
cu Antiya antes y Corsou awor. 

E tata dje mucha a mustra cu Banco Mundial a stipulá 
cu e pago di Kinderbijslag den otro pais cu no ta Hulan- 
da no por ta menos cu 100%. y den e caso aki e homber 
a husga cu e nivel di bida na na Corsou ta mas halto cu 
legislador a pensa dia nan a traha e ley. 

Decicion dje tribunal tabata basá riba e hecho cu e 
homber no por haci reclamo basá riba e acuerdo entre 
SVB Hulanda y Corsou pasobra na 2016 Antiya no ta- 
bata existi mas y no por usa e areglo pa demanda un 
pago mas halto. 


Resultado di Laboratorio di pasaheronan 
di Freewind cu a haya Sarampi 


WILLEMSTAD Relacioná cu e caso di Sarampi cu 
tabatin bordo di e barco Freewinds y e proximo paso- 
nan pa manehá e carentena Ministerio di Salubridad a 
revelá diferente detaye. 

FREEWINDS a yega Corsou diasabra dia 
4 di mei.Mes dia funcionarionan di 
GGD a cuminsá hasi e investigacionnan 
nesesario den cuadro di e caso di sarampi abordo. 


Dócternan a inspectá e facilidadnan di isolacion di e 
barco caminda e pashént a lceda isolá. 

A coy sanger di tur esnan cu no por a 
duna prueba di vacunacion contra 
sarampi den pasado te cu a haya 

resultado danki na asistencia di LabdeMed. 

Ademas di esey a sigui averiguá serca mas hende a bordo 
si tin prueba documentá di a vacuna contra di Sarampi. 

Curasoleño a sende cama di clinica 
psikiatr ico na candela na Almere 



WILLEMSTAD. No mucho tempo pasá dia 3 di 
januari ultimo, un Curasoleño di 60 aña cu nan a hinca 
den un clinica TBS na Almere, Hulanda (TBS ta nifica 
cu e ta na disposicion pa haya tratamentu psikiatrico y 
gobierno ta vigilá si e ta cura of bay den su skietpat), a 
bati dos enfermero, y a purba sende e lugá na candela. 
No ta pasobra e ta den un clinica e no ta bay dilanti 
hues pasobra ela comete un delito y e tin cu bay tende 
su castigo. 

Pero ta sosodé cu e hecho cu ela bati dos empleado no 
ta un delito asina grave y e hecho cu ela kima poco ma- 
tras tampoco meresé un castigo fuerte, mester a inventá 
un castigo pe. 

Normal lo a condené na trabou fórsá pa comunidad 
pero estando cerá lo ta ridiculo p’e sali mainta bay tra- 
ha y retorná clinica anochi pa tuma tratamento. 
Ademas e delito no ta dje serio ey pa duné un boet y 
menos ainda pa mand’é prizón pa algun dia pasobra 
esey lo interumpi su tratamento. 

Di otro banda nan no kier crea e imprecion cu pasobra 
e ta bou di tratamento e por comportá su mes manera 
un bestia y cana dal hende y sende lugá na candela. 

Lo remarcabel dje caso ta cu na Hulanda Hustisia no 
ta pena pa organisá secionnan costoso di caso di corte, 
pagando abogado pe malhechor pasobra ta su derechi 
humano! 

Asina mes e Curasoleño a sende matras di su cama na 
candela candela poniendo bida di su mes y di otronan 


na peliger. 

Tanto na december y october aña pasá ela maltrata un 
dje terapistanan cu ta duné tratamento. 

Pa fiscal no tabatin awa pa laba: e Curasoleño a sende e 
candela intencionalmente. 

Su abogado a rechasa esaki pasobra fiskal no por a pro- 
ba con e candela a cuminsa. 

O sea e mesun baylenan di palabra manera semper. 
Den reconstruccion dje caso a sali na cla cu dia 3 di 
januari ultimo ela sende cusinchi di su cama na candela 
y nan a hibé un sala di isolacion caminda nan a kita e 
‘lighter’ for di dje y ela conta cu e tabata hunga cu e 
‘lighter’ y su camisa a pega candela. 



INTENCIONALMENTE 

E tribunal si a haña cu ta pa malo ela sende e lugá na 
candela. E hecho cu e mes a méld e candela ta prueba 
cu ela sinti cu e ta na peliger y a spanta. 

Lógico cu e candela tabata peligroso pa tur cliente dje 
clinica y cu ademas ela tira cofi cayente den cara di un 
terapista y a dal un otro den su cara. 

E simpel hecho aki a resultá den trahamento di varios 
rapórt di experto pa finalmente tribunal a condená e 
Curasoleño na 6 luna di prisón pero como cu e no ta 
on na cabes no por condena un hende cu mentalmente 
no ta responsabel pa su hechonan y a duné dos aña di 
proeftijd. 

Si e sigui comportá su mes malo y cometé fayo, e biaha 
aki si e ta bay wangalan. 

Señor ta mi wardador mi no tin falta di nada den cunucu di 
yerba berde e ta pone mi sosega. E ta hibaminaawa tranquil pa 
mi bolbehañaforsa. 

Cu dolor nanosCurazonperoconforme cu boluntad di 
Senjornos ta anunciafayecimento di: 


♦ 


i 


Faustina MariaTromp-Boekhoudt 

mihor conoci Maria, Machi 

Na nomber di 

yuinan : Mirto Tromp y Esposa Francia Tamayo Lopez 
InesTrimon yEsposo EddyTrimon. 

+RubenTromp 

Swinda Yarzagaray y Esposo Orvin Yarzagaray 

OscarTromp y Janise Hernandez 

Nita Eckmeyer y Esposo Franklin Eckmeyer 

Nietonan y Nietanan: 

Rudy, Naomi, Johua,Tania, Valerie, Cedric, Valeria, 

Fritzgerald, Charles-David, Jeandré, Eldrick, Kymberley, Jason. 

Bisa Nieto y BisaNieta : 

Jayden, Jayvienne, Naómar, Rexienne. 

Rumannan: 

Sr.Alejandro "Bibi" Boekhoudt y Sra. IfnaBoekhoudtNivelac y 
famia 

+Sra. Jacintha y+Sr. Pedrito Kelly y famia 
+Sr. Julio Boekhoudt y famia 
Sr. Ruben y Sra. LudwinaBoekhoudt y famia 
Sra. Dora y Sr. Mario Boekhoudt y famia 
Sra. Lucia Dijkhoff y +Sr.Thomas Dijkhoff 
Sra. Annie y NooiTromp yfamia 
Sra. Emma y Sr. BebeBoekhoudt y famia 
Sr. Edwin Boekhoudt y Sra. Daisy Ras y famia 

Swa /cuña: 

Catarina y Carlito Sanchez y famia 
TonyyEdith Trompyfamia 
Su bon amiga di casljaLuidens 

Sobrino / Sobrinanan y demasFamia : 
Tromp,Trimon,Boekhoudt,Yarzagaray, Hernandez, Eckmeyer, 
Nuñez, Nivelac, 

Kelly, Maduro, Ras, Dijkhoff, Sanchez, Ramos, De lange,Tamayo 
lopez, Vrolijk, Bijlhout. Henriquez 

Gradicimentograndipa: 

Tur verpleester, broeder yvrijwilligers nan di Hospice Atardi. 

Acto di condolencia lo tumalugarna Aurora Funeral Home 16 
Mei 2019 for di 7or te cu 9or di anochi 

Ta invitafamia y conocir nan pa acto di entierrocual lo 
tumalugarl 7 Mei 2019 saliendo for di Aurora Funeral Home pa 
misa Santa Anna na Noord. For di 2or pa 4or di atardie restonan 
mortal di nosdifuntostima lo ta reposa den misa. Despues lo 
sali pa Santana Catholicona Noord. 

Nos ta pididisculpasinos por a lubida un of otrofamia den 
nostristesa. 

Nos ta lamenta cu despues di entierronos no por ricibibishita 
di condolencianacas. 

Embes di krans of flor lo tin un boxdesponibel pa un bon causa 




Dios ta mi Wardador, 
mi no tin falta di nada 
Nos ta anuncia fayecimento di 



Aloysio Marcolino Franken 

Mihor conoci como Djiespie 
Lid in de Orde van Oranje Nassau 

Na nomber di su esposa: Cecilia Franken-Geerman 


Yiunan: Susie Franken y Alwin Croes 
Lissette Franken 
Mabilene Franken y David Kock 

Nietonan stima: Stacey y Julie Croes. 

Rumannan: Elga Croes 

Rubert y Jacky Croes 
Willem y Amparo Croes 
Oswald y Glenda Croes 
Ingrid Croes y Jaime Coeriel 
Oslin Croes na Hulanda 

Anna, Freddy Cesar, Tina, Shonwe y Mario Stede 
Swa y Cuña: Casimiro y Margarita Geerman 


Sobrino y sobrinanan, primo y primanan y tur su amigonan mucho pa menciona. 
Y sin lubida tur amigonan di Djiespie’s Place y coleganan di prensa. 


Acto di entiero lo tuma lugar na Misa Inmaculada Concepcion diaranson 15 
di mei 2019 di 2’or pa 4’or di atardi, despues lo sali pa Santana Catolico na 
Sta Cruz. 


Condolencia lo tuma lugar na Royal Funeral Home 
diamars 14 di maart 2019 di 7’or pa 9’or di anochi. 

Disculpa nos pero despues di entiero nos no ta ricibi 
bishita di condolencia na cas 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 


Cu inmenso tristesa na nos curason nos ta anuncia 
fayecimento di nos mama, wela, ruman, tanta y madrina stima: 



ANTONIA INNOCENTIA FARO 

Cariñosamente yama:"NANA ofTANTON" 

*28 juli 1947-18 mei 2019 

Na nomber di su mayornan: 
tHiginio y Anna Faro-Semeleer 

Yuinan: 

Ghislaine Dabian y ArchieTromp 
Daymond Dabian y Lilly Dirksz 
Julisa Dabian y Alejandro Reyes 

Nieto y nietanan: 

Kylen Dabian 
Jélixie Bislip 
Dyron Dabian 
Jesszady Dabian 
ArzianyTromp 
Cheydeah Ignatia 

Rumannan: 

tMaria"lna"Faro 

Theresita Kock-Faro, Betto, yiu Anthony y famia. 

Irena Dijkhoff-Faro, tFreddy, yiunan Ethleen, Gina, Ralph y 
famia. 

Isnardo'Chonay" Faro, Petra, yuinan Jorge, Juni y famia. 
Ursula Faro y yiu Yoana. 
tPablo Tromp, Stefanita, yiunan y famia. 

Subrino y subrinanan, primo y primanan, amigo y amiganan, 
comery compernan. 

Su iha: Gina Dijkhoff y famia 
Ralph Dijkhoff 

Su amiganan: 

Olivia, Francia, Mena Croes,Thelma, Mena, Vilma, 

Mechi y Bertha. 

Un danki enorme ta bay pa su querida bisiña dokter Benita 
Britt-Croes y sigur un danki inmenso na Dokter Cuba, dokter 
Choudry y afdeling Dialyse na HOH. 

Demasfamia: Faro, Dabian, Semeleer, Franken, Bislip,Tromp, 
Dirksz, Ignatia, Reyes, Kock, Dijkhoff, Schwengle, De Cuba, 
Simileer, Figaroa, Infanzon, Arends, su ex-coleganan di Wulfsen 
& Wulfsen, team di Volleyball Noord Volley Master, demas 
famia, bisiña y conocirnan. 

Nos ta invita pa asisti na e acto di entiero cual lo tuma lugar 
diaranson 15 mei 2019 na misa Sta Anna na Noord di 2or pa 
4or di atardi. Despues lo sali pa Santana Catolico na Noord. 
Occasion pa condolencia ta na Aurora Funeral Home diamars 
14 mei 2019 for di 7:00pm-9:00pm. Deseo di nos mama ta pa 
bin bisti na colornan alegre. 

Nos disculpa si den nos tristesa nos por a lubida un famia. 

Na lugar di flor of krans nos ta aprecia un donacion pa 
"Fundacion Cas Marie". 


Sabbathjohnson Gloriousday 
Sommer a tormentá y 
kibra tur hues den cas 


WILLEMSTAD - E cuidadano Sabbathjohnson Gloriousday Som- 
mer di 26 aña di edad tabata den sala di corte diabiérna acusa di a 
menasá di sende cas na candela, pero a destrui stoel, mesa y bentana 
di cushina y un porta di e cas. 

Esaki a sosodé dia 24 di april 2019. Segun vercionnan cu su tata a trece 
padilanti Sabbathjohnson Gloriousday Sommer lo ta uza marihuana 
y despues ta pérdé cabes y bira agresivo y violento pa pone drama den 
cas. 

Den bista di e tata su yiu Sabbathjohnson Gloriousday Sommer mes- 
ter di tratamento y guia profesional pa kit’é fo’i su adiccion. Di origen 
e mucha homber aki ta kóki y segun e tata, e por haci su trabou masha 
bon mes, como tal tin tur sentido pa gui’é den e direccion pa e finalisá 
su estudio como kóki na Feffik. 

Na vários ocacion caba e yiu hómber aki a mal comportá den cas, pues 
segun e tata, lolce mester sosodé ta pa Sabbathjohnson Gloriousday 
Sommer kick af y kita for di droga. 

Den sala di corte Sabbathjohnson Gloriousday Sommer a rechasá re- 
dondamente cu ta su uzo di marihuana ta e causante di su probleman- 
an. Sabbathjohnson Gloriousday Sommer a insisti cu loke e mester ta 
simplemente un trabou fast. 

Actualmente e tawata kier un trabou den construccion. E1 a bisa hues 
mr. Mauritsz de Kort di ta dispuesto pa sigui instruccionnan di Reclas- 
sering y ta full dispuesto pa coperá den tratamento di su uzo di mari- 
huana. 

E suseso na cas ta tras di lomba y e no tin ningun intencion di bolbe 
haci mescos. Den pasado el a bay Brasami caba y aya nan a mira cu e 
no falta nada, segun Sabbathjohnson Gloriousday Sommer. 

Fiscal mr. Guillano Schoop a demandá un castigo di prizon di 120 dia 
completamente condicional y un periodo di prueba di 3 aña. 

Hues mr. de Kort a mantené prácticamente e mesun castigo, unica- 
mente a bini aserca cu Sabbathjohnson Gloriousday Sommer mester 
acceptá guia di Reclassering y eventualmente tratamento atrabes di 
FMA, anto cu e castigo condicional ta mará na un periodo di prueba 
di 2 aña. 

Personanan indocumentá a 
yega tera cu boto Norguielis 



"Senor ta mi wardador, mi'n tin falta di nada. Den cunucu di 
yerba berde 

E ta ponemi sosega. E ta hiba mi na awa trankil, Pa mi bolbe 
haña forsa". 

Salmo: 23 

Cu hopi tristeza pero conforme cu boluntad di Dios nos ta 
participa fayecimento di: 



Hernandez Heide 

* 09-08-1946 110-05-2019 
Mihor conoci como "Hern"of "Hert" 

Na nomber di su: 

Esposa: t Adelaida "Stella" Heide - Gomez 

Yiunan: Yosmar (Yosje) y Edgar Croes 

Sheila Heide y Koen van der Sanden 

Nieto(a)nan stima: Ziyon y Zavianna Croes 
Zoé van der Sanden 

Rumannan: t Reginaldo Heide 

Ronny y Lydia Heide - Kelly 
Paul Heide 

Yolanda y Petrus Kelkboom - Heide 
t Christiano (Edwin) Heide 
Sandra Heide 

Swa y Cuñanan: Casimiro (Naco) Gomez y famia 

Edwin (Eddy) Gomez y famia 
Auxiliador (Cosmé) Gomez y famia 
Arturo (Tuyo) Gomez y famia 
Beatrix Gomez y famia 
t Irma Everon y famia 
t Otilio (Tion) Gomez 
Alphonso (Ponchi) Gomez y famia 
Vera Lacléy famia 
Reynaldo (Renny) Gomez y famia 

Su ihanan: Randolph Bareño 

Julisca Gomez 
Vivianne Gomez 

Sobrino y sobrinanan na Aruba, Hulanda y Colombia, omo y 
tantanan, primo y primanan, comer y compernan, amigo, 
bisiña y conocirnan 

Demas famia: Heide, Giel,Tromp, Kelly, Ospina, Semerel, 
Dijkhoff, Petrochi, Kelkboom, Gomez, Hernandez, Croes, 
Bareño, Engelhardt, Van der Sanden, Everon, Laclé 

Ta invita pa asisti na e acto di entiero cu lo tuma lugar 
diaranson 15 di mei 2019 for di 9'or pa 11 'or di mainta na 
Aurora Funeral Home. Despues lo sali pa Santana Central na 
Sabana Basora. 

Nos disculpa si den nos tristesa nos por a lubida un famia. 

Nos ta lamenta cu despues di entiero nos no por ricibi bishita 
di condolencia na cas. 



WILLEMSTAD - Ayera madrugá Guardacosta su Rescue and Coordina- 
tion Center (RCC) a localisá un contacto sospechoso na Oostpunt. 

RCC a dirigi un team di Guardacosta hunto cu Curmillers n’e localidad 
caminda a detectá e contacto. Polis y Duana tambe a ser informá. Guard- 
acosta a dirigi su helicópter tambe n’e sitio pa duna asistencia. 

Na yegada e team di Metal Shark a topa cu un boto tipo yola cu 2 hende 
hómber na bordo. Durante contról riba e boto, e personanan a declará cu 
nan a caba di baha hende na tera. Despues di un buskedá a detené 5 hende 
muher y 8 hende hombér di nacionalidad Venezolano den e area di Sta. 
Barbara. Tur persona a ser entregá na KPC. 


Aytfora 

Aytfora 

Gradecimentu 

Talbes bo a manda nos un bonita karchi, 
of bo tabata sinta keto den un stul. 

Talbes bo a manda nos un bonita mensahe di consuelo 
si ta asina, nos a lesa e mensahe 
Talbes bo a bisa e palabranan di mas bonita, 
cu un amigo(a) por bisa. 

Talbes bo no portabata presente, solamente cu bo 
pensamento riba 

nos. Kiko cu e rol por tabata, bo persona a yena e bashi den nos 
curason. 


"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Nos ta anuncia fayecimento di 



lliene Tromp 

*15-02-1988 - 112-05-2019 


Famia di Fidelia F. Frans - Janga 


Acto di entiero lo wordo anuncia despues. 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
i) sKirbi e palabranan: “Ami Kier Abona” 



LIKe nos riba facebooK 

Keda “up to date” ij liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completannente 

DIGITAL 
















